Държавен вестник, бр. 12, 2012 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  12
(2) Редовните заседания на Съвета се 
определят в годишната програма и се свикват 
от неговия председател най-малко веднъж 
годишно, а в негово отсъствие – от заместник-
председателя на Държавна агенция „Архиви“.
Чл. 11. Председателят може да свиква 
извънредни заседания по своя преценка или 
по искане на поне ¼ от членовете на Съвета.
Чл. 12. (1) Дневният ред и материалите 
за редовните заседания се изпращат от се­
кретариата на членовете в срок не по-късно 
от две седмици преди датата на заседанието 
официално и по електронен път.
(2) Материалите и дневният ред за извън­
редните заседания се изпращат на членовете 
не по-късно от една седмица преди датата на 
заседанието. 
Чл. 13. Секретариатът на Съвета публикува 
дневния ред и материалите за всяко заседание 
на сайта на Държавна агенция „Архиви“ и в 
портала на консултативните съвети.
Чл. 14. Всеки член може да прави мотиви­
рани предложения за допълване на дневния 
ред на редовните заседания в срок 5 работни 
дни преди датата на заседанието. Предложе­
нията се гласуват в началото на съответното 
заседание.
Чл. 15. (1) Членовете на Съвета (титуляр 
или заместник) трябва да потвърдят участието 
си в заседанието пред секретариата най-късно 
до 3 работни дни преди провеждането му.
(2) В случай че поради обективни при­
чини членове не могат да вземат участие в 
заседанието на Съвета, те могат да изпратят 
писмени становища по въпросите, включе­
ни в дневния ред. Председателят на Съвета 
представя получените писмени становища, 
които се вземат предвид при гласуването на 
съответните решения.
Чл. 16. (1) Заседанията на Съвета са от­
крити и се провеждат на адреса и седалището 
на Държавна агенция „Архиви“.
(2) Съветът може да реши да проведе закри­
то заседание или част от заседание въз основа 
на мотивирано предложение на председателя 
или на поне ¼ от членовете. 
Чл. 17. Заседанията на Съвета се считат 
за редовни, ако на тях присъстват повече от 
половината от членовете му или са представени 
писмени становища по реда на чл. 15, ал. 2.
Чл. 18. (1) Решенията на Съвета се вземат 
с обикновено мнозинство при явно гласуване. 
При равенство на гласовете, включително от 
приетите писмени становища, председателят 
има решаващ глас.
(2) Съветът в изключителни случаи може да 
вземе решение и неприсъствено чрез протокол, 
подписан от всички членове, по въпроси, по 
които вече е проведено обсъждане.
Организация на работата
Чл. 19. Председателят определя секретариат 
на Съвета, който го подпомага в текущото 
провеждане на заседанията. 
Чл. 20. (1) Секретариатът на Съвета включ­
ва: секретар, юрисконсулт и технически сът­
рудник, които не са членове на Съвета.
(2) Секретариатът:
1. осигурява дейността на Съвета в инфор­
мационно, аналитично, административно и 
техническо отношение;
2. осигурява публикуването на необходи­
мата информация за дейността на Съвета на 
портала на консултативните съвети;
3. осигурява оперативното взаимодействие 
на Съвета с други администрации на изпъл­
нителната власт;
4. организира подготовката и провеждането 
на заседанията на Съвета;
5. изготвя протоколите на заседанията на 
Съвета;
6. води отчетност за становищата и реше­
нията на Съвета;
7. изготвя и публикува резюметата от про­
токолите на заседанията на Съвета;
8. организира и координира изпълнението 
на решенията на Съвета и необходимия об­
мен на информация между заинтересуваните 
страни;
9. подпомага председателя на Съвета в 
неговата работа;
10. съхранява документацията на Съвета;
11. организира работата на работните групи 
по чл. 9, създадени от Съвета.
(3) Секретарят не е член на Съвета.
Участие в заседанията на други лица
Чл. 21. (1) На заседанията могат да при­
състват като гости представители на неправи­
телствени организации и експерти, поканени 
от председателя или членовете на Съвета.
(2) Председателят на Съвета кани за участие 
в заседанието представители на организации 
и лица по своя инициатива или по тяхна за­
явка, когато те са изпратили до секретариата 
становище по точка от дневния ред на засе­
данието не по-късно от 3 работни дни преди 
датата на провеждането му. Тези становища 
се изпращат до членовете на Съвета до два 
дни преди заседанието.
(3) Лицата по ал. 2 могат да вземат участие 
в дискусиите по точките от дневния ред, за 
които са представили становище.
(4) Председателят на Съвета със съдействие­
то на секретариата разглежда всички получени 
писмени становища, мнения и предложения, 
постъпили от неправителствени организации 
и други структури на гражданското общество, 
когато те не са придружени със заявка за 
участие в заседанието.